**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

  ------------- 2017 թվականի N ---- -Ա

**ՀՈՂԱՄԱՍԻ ՆՎԻԱՐՏՎՈՒԹՅՈՒՆ ԸՆԴՈՒՆԵԼՈՒ, «ՄԵՂՐԻ» ԱԶԱՏ ՏՆՏԵՍԱԿԱՆ ԳՈՏԻ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿԱՆՈՆԱԴՐԱԿԱՆ ԿԱՊԻՏԱԼՈՒՄ ԳՈՒՅՔ ՆԵՐԴՆԵԼՈՒ, ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

  Հիմք ընդունելով Հայաստանի Հանրապետության քաղաքացիական օրենսգրքի 594-րդ հոդվածը, «Բաժնետիրական ընկերությունների մասին» Հայաստանի Հանրապետության օրենքի 35-րդ հոդվածը, «Պետական կառավարչական հիմնարկների մասին» Հայաստանի Հանրապետության օրենքի 4-րդ հոդվածը, «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ հոդվածը` Հայաստանի Հանրապետության կառավարությունը **որոշում է**.

1. Առաջարկել Հայաստանի Հանրապետության Սյունիքի մարզի Մեղրի համայնքի ղեկավարին Կարճևան գյուղի Մայրուղի 2ա հասցեում գտնվող 0.315 հա մակերեսով հողամասը նվիրել Հայաստանի Հանրապետությանը` ի դեմս «Հայաստանի Հանրապետության Գյուղատնտեսության նախարարության սննդամթերքի անվտանգության պետական ծառայության աշխատակազմ» պետական կառավարչական հիմնարկի:
2. Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության պետին` սույն որոշման 1-ին կետում նշված հողամասը Հայաստանի Հանրապետությանը նվիրելու վերաբերյալ Հայաստանի Հանրապետության Սյունիքի մարզի Մեղրի համայնքի ավագանու որոշումն ուժի մեջ մտնելուց հետո մեկամսյա ժամկետում համայնքի ղեկավարի հետ կնքել սույն որոշման 1-ին կետում նշված հողամասի նվիրատվության պայմանագիր, հիմք ընդունելով հողամասի չափագրման և գրանցման արդյունքում ստացված մակերեսը, պայմանագրից բխող նոտարական վավերացման և գույքային իրավունքների պետական գրանցման հետ կապված ծախսերն իրականացնելով ծառայության միջոցների հաշվին:
3. Սույն որոշման 1-ին կետում նշված հողամասը և դրա վրա կառուցված շենքը (այսուհետ՝ գույք) հետ վերցնել «Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության աշխատակազմ» պետական կառավարչական հիմնարկից և որպես կանոնադրական կապիտալում ներդրում՝ շուկայական գնահատված արժեքով ներդնել «Մեղրի» ազատ տնտեսական գոտի» փակ բաժնետիրական ընկերության (այսուհետ՝ ընկերություն) կանոնադրական կապիտալում` լրացուցիչ սովորական բաժնետոմսեր տեղաբաշխելու միջոցով գույքի գնահատված արժեքի չափով ավելացնելով ընկերության կանոնադրական կապիտալը:
4. Հայաստանի Հանրապետության տնտեսական զարգացման և ներդրումների նախարարին՝ սույն որոշումն ուժի մեջ մտնելուց հետո.
5. մեկամսյա ժամկետում ապահովել սույն որոշման 3-րդ կետում նշված անշարժ գույքի չափագրման աշխատանքների կատարումը,
6. եռամսյա ժամկետում ապահովել սույն որոշման 3-րդ կետում նշված անշարժ գույքի նկատմամբ ընկերության սեփականության իրավունքի պետական գրանցման, շուկայական արժեքի գնահատման, ընկերության կանոնադրական կապիտալում ներդրման աշխատանքների կատարումը և դրանից բխող կանոնադրության փոփոխության գրանցումը` դրանց հետ կապված ծախսերն իրականացնելով ընկերության միջոցների հաշվին:

5. Հայաստանի Հանրապետության տնտեսական զարգացման և ներդրումների նախարարության «Հավատարմագրման ազգային մարմին» պետական ոչ առևտրային կազմակերպությանն ամրացված ք. Երևան, Կոմիտասի պողոտա 49/2 հասցեում գտնվող շենքի 3-րդ հարկից 3637,0 հազար դրամ հաշվեկշռային արժեքով 466,5 ք.մ մակերեսով տարածքը հետ վերցնել և ամրացնել «Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության աշխատակազմ» պետական կառավարչական հիմնարկին:

6. Հայաստանի Հանրապետության կառավարությանն առընթեր պետական գույքի կառավարման վարչության պետին` սույն որոշումն ուժի մեջ մտնելուց հետո երկամսյա ժամկետում «Հավատարմագրման ազգային մարմին» պետական ոչ առևտրային կազմակերպության հետ կնքել ք. Երևան, Կոմիտասի պողոտա 49/2 հասցեում գտնվող շենքի 3-րդ հարկից 466,5 ք.մ մակերեսով տարածքի անհատույց օգտագործման պայմանագիրը լուծելու մասին համաձայնագիր` դրանում նախատեսելով, որ համաձայնագրի հետ կապված նոտարական վավերացման և գույքային իրավունքների պետական գրանցման ծախսերն իրականացվելու են կազմակերպության միջոցների հաշվին:

7. Հայաստանի Հանրապետության տնտեսական զարգացման և ներդրումների նախարարին` Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության պետի հետ համատեղ, չորսամսյա ժամկետում, ապահովել սույն որոշման 3-րդ և 5-րդ կետերից բխող գույքի հանձնման-ընդունման աշխատանքների կատարումը: